Alt imens regeringen hævder, at den vil fremme dansk eksport, lægger den op til besparelser på forskning og uddannelse, som får ambitionerne til at vakle.

På Copenhagen Business School vil de bebudede milliardbesparelser på finansloven lukke hele syv af de sprogfag, som i dag hjælper dansk eksport på vej.

Og CBS er langtfra de eneste i universitetsverdenen, der får brug for mere end plaster til at stoppe blødningen. Går det, som V-regeringen planlægger, vil de videregående uddannelser frem til 2019 skulle spare hele 3,3 mia. kr. Læg hertil 1,4 mia. kr., som universiteterne allerede til næste år skal finde på forskningsbudgettet.

pap